کۆڕبەندی ئاشتی و ئاسایشی ڕۆژھەڵاتی ناوەڕاست

کۆڕبەندی ئاشتی و ئاسایشی ڕۆژھەڵاتی ناوەڕاست یان بە کورتی مێپس (بە ئینگلیزی: Middle East Peace and Security (MEPS) Forum) کۆنفرانسێکی ساڵانەیە کە لە لایەن زانکۆی ئەمریکیی کوردستان لە دھۆک بەڕێوەدەبرێت. یەکەمین کۆڕبەند لە ساڵی ٢٠٢٠ەوە بەڕێوەچوو و بەدوای ئەوە ھەر ساڵە لەو کۆڕبەندە سەبارەت بە پرسە سەرەکییەکانی ڕۆژھەڵاتی ناوین و باکووری ئەفریقا (MENA) باس و ڕاوێژ دەکرێت.کوردستان کرۆنیکل: پێشخستنی ئاشتی و ئاسایشی ڕۆژھەڵاتی ناوەڕاست: چوارەمین کۆڕبەندی ساڵانەی مێپس (بە ئینگلیزی)، نووسراو لە ١٣ی تشرینی دووەمی ٢٠٢٣؛ سەردان لە ٢٢ی تشرینی دووەمی ٢٠٢٣.

 کۆربەندی چوارەم، ٢٠٢٣ 
چوارەمین کۆڕبەندی ئاشتی و ئاسایشی ڕۆژھەڵاتی ناوین لە ڕۆژانی ۲۰ و ۲۱ی نۆڤەمبەری ۲۰۲۳ بەڕێوەچوو. لەو کۆڕبەندەدا کە بە ئامادەبوونی نێچیرڤان بارزانی سەرۆکی ھەرێمی کوردستان، مەسروور بارزانی، قوباد تاڵەبانی، عەبدوڵا حاجی مەحمود وەزیری کاروباری شەھیدان و ئەنفالکراوان، نازم زەھاوی و کەسایەتییە ئەکادیمیکەکان بەڕێوەچوو، سەبارەت بە ڕەوشی سیاسی ھەرێمی کوردستان، عێراق و ڕۆژھەڵاتی ناوەڕاست، ڕۆداوەکانی ھەنووکەییی ڕۆژھەڵاتی ناوین وەکوو جەنگی ئیسرائیل و حەماس، کێشەکانی ئاسایش لە وڵاتانی عێراق، سوریا، یەمەن، لوبنان و وڵاتانی دەوروبەر، و پرسی سەقامگیریی لە ئایندەی ڕۆژھەڵاتی ناوەڕاست باس و ڕاوێژ کرا.جەماوەر نیوز: وەزیری شەھیدان بەشداری کۆڕبەندی ئاشتی و ئاسایشی ڕۆژھەڵاتی ناوەڕاست دەکات (بە سۆرانی)، نووسراو لە ٢١ی تشرینی دووەمی ٢٠٢٣؛ سەردان لە ٢٢ی تشرینی دووەمی ٢٠٢٣.

 ئەمەش ببینە 
 زانکۆی ئەمریکیی کوردستان

 سەرچاوەکان 

پۆل:سیاسەتی کوردستان
پۆل:ڕۆژھەڵاتی ناوین